cyanic-selkie/wikianc huggingface dataset:
Suikerbeet
Suikerpryse het aan die begin van die 19de eeu begin styg en vanweë 'n slaweopstand in Santo Domingo het invoere ook gekrimp. Gevolglik is alternatiewe bronne vir die vervaardiging van suiker gesoek. Suikerbeet is reeds in 1747 deur 'n Berlynse apteker, Andreas Sigismund Marggraf (1709-1782), as 'n suikerryke gewas uitgewys.
'n Leerling van Marggraf, Franz Karl Achard (1753-1821), het in 1786 oor die verkryging van suiker uit suikerbeet begin navorsing doen. In 1799 het hy die eerste beetsuikerbrood aan die Pruisiese koning, Frederik Wilhelm III, oorhandig, en die eerste beetsuikerfabriek is in 1801 in Silesië onder toesig van Achard begin.
Hoewel dit tegnies moeiliker en duurder is om suiker uit beet as uit riet te verkry, het suikerbeet nietemin die vernaamste suikergewas in Europa geword. Napoleon III (1803-1873) het die invoer van suiker uit Engeland om politieke redes verbied en dit het die suikerbeetbedryf in Frankryk, Duitsland, België en Nederland gestimuleer. Na die val van Napoleon III kon rietsuiker weer vryelik ingevoer word, maar die suikerbeetbedryf was toe reeds stewig gevestig.
Gladiolus vigilans
Gladiolus vigilans is 'n meerjarige geofiet wat tot die genus Gladiolus behoort en is deel van die fynbos. Die plant is endemies aan die Wes-Kaap en kom in die Kaapse Skiereiland en moontlik die Kogelberg voor. Daar is tans net een populasie bekend met minder as 250 plante. Dit word bedreig deur indringerplante.
Haemanthus dasyphyllus
Haemanthus dasyphyllus is 'n meerjarige blomplant en geofiet wat tot die genus Haemanthus behoort. Die spesies is endemies aan die Noord-Kaap en kom van die Kamiesberg tot by Loeriesfontein voor. Daar is vier subpopulasies, die plant het tans geen bedreigings nie en word as seldsaam beskou.
Suikerbeet
Rietsuiker is vandag een van die belangrikste uitvoerprodukte van Derde Wêreldlande en sowat 59% van die wêreld se suiker word uit suikerriet vervaardig. Die beetsuikerproduksie van die lidlande van die Europese Ekonomiese Gemeenskap (EEG) word egter beskerm deur invoerheffings en kwotaperke op suiker van elders.
Die grootste produsent van suikerbeet en van suiker in die algemeen buiten die EEG is die Sowjetunie, wat sy hele suikeroes self verbruik en ook nog van Kuba af invoer. Die ander groot suikerlande is Kuba, die VSA (riet- en suikerbeet), Indië en Brasilië (rietsuiker) en China (suikerbeet).
Suikerproduksie
Die suikerbeet is in Europa, veral in Frankryk en Nederland, 'n belangrike bron van suiker. Die suikerbeet is nie eetbaar nie, daarvoor is die beet heeltemal te hard voor. Om die suiker uit die suikerbete te win, vind 'n komplekse vervaardigingsproses plaas.
Die ontwikkeling van die Europese suikernywerheid was 'n buitengewone prestasie, aangesien die vervaardigingsproses hoogs ingewikkeld is. Terwyl in die geval van suikerriet net die stele uitgepers moet word, vereis suikerbeet 'n meerfasige verwerking. Dit word eers skoongemaak en daarna in klein stukkies opgesny, gekook en die sap gesentrifugeer.
Die suiker word deur middel van industriële ekstraksie vervaardig en bestaan aanvanklik – net soos sy eweknie wat van suikerriet gemaak word – uit 'n swartblou stroop. 'n Aantal prosesse soos karbonasie en filtrasie is noodsaaklik voordat die suiker, wat nog steeds uit 'n stroperige massa bestaan, reg is om van sekere kieme voorsien te word wat 'n kristallisasieproses aan die gang sit.
Tydens die proses kom verskillende produkte vry wat nie weggegooi word nie, maar wel in ander produkte verwerk word. Sedert die 19de eeu is die verwerkingsproses steeds verbeter.
Remy Hii
Remy Hii (gebore 1986) is 'n Australiese akteur en regisseur. Hy is bekend vir sy rolle in die televisiereekse Neighbours (1985), Better Man (2013), Marco Polo (2014), en Sisters (2017).
Dolly Haas
Dolly Haas (29 April 1910 – 16 September 1994) was 'n Amerikaanse aktrise. Sy was bekend vir haar rolle in die rolprente Der Ball (1931), Ein Mädel der Strasse (1932), Broken Blossoms (1936), en I Confess (1953).
Mel Stride
Melvyn John Stride (gebore 30 September 1961) is 'n Britse politikus.
Cerapoda
Cerapoda (van Ceratopsia en Ornithopoda) is ’n suborde of klade van die dinosourus-orde Ornithischia.
Cerapoda is in 1986 so genoem deur Paul Sereno. Die voorstelling onder volg ’n 2011-ontleding deur die paleontoloë Richard J. Butler, Jin Liyong, Chen Jun en Pascal Godefroit.
Daar is ook spesies wat moeilik klassifiseerbaar is in enige van dié subgroepe, soos Albalophosaurus yamaguchiorum, wat beskou word as "Cerapoda incertae sedis" (onsekere plasing).
Tayanna
Tayanna (gebore 29 September 1984) is 'n Oekraïnse sangeres en musikant.
Florence Hackett
Florence Hackett (Januarie 1882 – 21 Augustus 1954) was 'n Amerikaanse aktrise.
Andrea Bang
Andrea Bang is 'n Kanadese aktrise, skryfster, en regisseuse. Sy is bekend vir haar rol in die televisiereeks Kim's Convenience (2016).
Potamolepis leubnitziae
Potamolepis leubnitziae is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Potamolepis en tot die familie Potamolepidae. De wetenschappelijke naam van die soort en van het genus Potamolepis, werd voor het eerst geldig gepubliceerd in 1883 deur William Marshall.
Echinoclathria subhispida
Echinoclathria subhispida is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Echinoclathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1885 deur Carter.
Great Barrington-verklaring
Die Great Barrington-verklaring is 'n verklaring wat opgestel is deur die American Institute for Economic Research in Great Barrington, Massachusetts en op 4 Oktober 2020 onderteken is. Dit bepleit 'n alternatiewe, risikogebaseerde benadering tot die Covid-19-pandemie wat "gefokusde beskerming" behels van diegene wat die meeste in gevaar is, en poog om die skade aan die samelweing wat veroorsaak is deur die COVID-19-pandemiese grendelstaat te vermy of te verminder.
In die verklaring word gevra dat individue met 'n aansienlik laer risiko om aan COVID-19 te sterf - asook diegene met 'n hoër risiko maar is bereid om die risiko te neem - toegelaat word om hul normale lewens te hervat, normaalweg op hul gewone werkplekke te werk eerder as van die huis af, om in kroeë te kuier, in restaurante te eet, en sportbyeenkoms en kultuurgeleenthede bytewoon. Die verklaring beweer dat verhoogde besmetting van diegene met 'n laer risiko sou lei tot die opbou van immuniteit in die bevolking wat uiteindelik ook diegene met 'n hoër risiko teen die koronavirus sou beskerm. In die verklaring word geen melding gemaak van fisiese afstand en maskers nie, en ook nie van toetsing en opsporing nie en ook nie van "langdurige COVID" nie, wat baie fiks- en jongmense maande ná 'n ligte infeksie aan aftakelende simptome laat ly het.
Aanvanklike reaksie
Die Wêreldgesondheidsorganisasie en talle akademiese en openbare gesondheidsorganisasies het verklaar dat die voorgestelde strategie gevaarlik en oneties is en nie 'n goeie wetenskaplike basis het nie. Hulle sê dat dit onmoontlik sou wees om almal wat medies kwesbaar is te beskerm wat sou lei tot 'n groot aantal vermybare sterftes onder ouer mense en jonger mense met onderliggende gesondheidstoestande. Hulle waarsku dat die langtermyngevolge van COVID-19 nog nie heeltemal verstaan word ​​nie. Boonop sê hulle dat die groep-immuniteitskomponent van die voorgestelde strategie ondermyn word deur die beperkte duur van immuniteit na infeksie met die koronavirus. Volgens hulle sou die meer waarskynlike uitkoms herhalende epidemies wees, soos die geval was met talle aansteeklike siektes voor die begin van inenting. Die American Public Health Association en 13 ander openbare gesondheidsgroepe in die Verenigde State het in 'n gesamentlike ope brief gewaarsku dat die Great Barrington-verklaring: ""Nie 'n strategie is nie, dit is 'n politieke stelling. Dit ignoreer gesonde kundigheid op die gebied van openbare gesondheid. Dit poog om voordeel te trek uit 'n gefrustreerde bevolking. In plaas daarvan om valse hoop te verkoop wat voorspelbaar sal verkeerd gaan, moet ons fokus op hoe om hierdie pandemie op 'n veilige, verantwoordelike en regverdige manier te bestuur."" Die John Snow Memorandum is een publikasie deur mediese navorsers oor die gebreke in die benadering wat die outeurs van die Great Barrington-verklaring voorgestel het. Die John Snow-memorandum is gepubliseer in The Lancet deur 80 navorsers wat die groepimmuniteitsbenadering van die Great Barrington-verklaring veroordeel. Dit het sy naam gekry van John Snow, die epidemioloog wat aan die cholera-uitbraak in Broad Street in 1854 gewerk het.
Die Great Barrington-verklaring is geskryf deur Sunetra Gupta van die Universiteit van Oxford, Jay Bhattacharya van die Stanford-universiteit en Martin Kulldorff van Harvard-universiteit. Die koste is betaal deur die American Institute for Economic Research, 'n libertêre dinkskrum wat deel uitmaak van 'n netwerk van organisasies wat verband hou met ontkenning van klimaatsverandering en deur die Koch-broers (Amerikaanse sakeondernemers) befonds is.
Reaksie in Suid-Afrika
Die outeurs van die Great Barrington-verklaring beweer dat grendelstaatregulasies wat van toepassing was toe die verklaring geskryf is, "verwoestende gevolge vir kort en langtermyn openbare gesondheid" gehad het, insluitend "'n laer inentingsyfer vir kinders, erger kardiovaskulêre siektes, minder kankerondersoeke en verswakkende geestesgesondheid wat in die komende jare tot groter oordadigheid lei." Daar is annekdotiese bewyse wat ooreenstem met hierdie sentimente. Die verklaring is oor die algemeen positief aanvaar in die groter Suid-Afrikaanse gemeenskap, met prominente organisasies soos PANDA en Business for Ending Lockdown, en individue soos Magda Wierzycka, ekonoom en ondernemer, en Piet le Roux, uitvoerende hoof van Sakeliga, wat hul steun daarvoor uitgespreek het. Een rede wat aangevoer word vir die gewilde steun vir die verklaring is grendelstaatmoegheid, wat begin het binne enkele weke nadat die eerste grendelstaat verklaar is.
Kritiek
Tedros Adhanom Ghebreyesus, die direkteur-generaal van die Wêreldgesondheidsorganisasie, het gewaarsku teen die idee om die virus te laat versprei ten einde groep-immuniteit te bewerkstellig tydens 'n perskonferensie van 12 Oktober 2020 en het die idee "oneties" genoem. Kommer oor die verklaring is namens die British Academy of Medical Sciences uitgereik deur die president, Robert Lechler, wat die voorstelle van die verklaring op dieselfde manier as "oneties en eenvoudig nie moontlik" beskryf het. Die Britse premier se amptelike woordvoerder het gesê dat, hoewel hulle in Downingstraat 10 "die hele reeks wetenskaplike opinies deur die loop van hierdie pandemie oorweeg het, en ons sal voortgaan om dit te doen", was dit "onmoontlik om op 'n onbewese aanname te vertrou dat dit moontlik is vir mense wat 'n laer risiko het, as hulle die virus opdoen, kan vermy om dit dan oor te dra aan diegene wat 'n hoër risiko het en 'n hoër risiko loop om in die hospitaal te beland, of erger in 'n intensiewe sorgeenheid." Die American National Institutes of Health-direkteur, Francis Collins, het aan The Washington Post gesê dat die voorgestelde strategie 'n radikale komponent van epidemiologie is. Dit is nie deel van hoofstroom-wetenskap nie. Dit is gevaarlik. Dit pas in by die politieke sienings van sekere dele van ons verwarde politieke instelling."
Ondersteuning
Daar is berig dat die Trump-regering die Great Barrington-verklaring ondersteun, gebaseer op verklarings wat aan die tydskrif Newsweek en ander publikasies gemaak is deur senior adviseurs wat nie gemagtig was om op die rekord te praat nie. Die verklaring is ook onderskryf deur News Corp se dagblad The Wall Street Journal.
Edwin Hodgeman
Edwin Hodgeman (gebore 26 Junie 1935) is 'n Australiese akteur. Hy is bekend vir sy rolle in die rolprente Mad Max Beyond Thunderdome (1985), Robbery Under Arms (1985), en Shine (1996).
Rhizaxinella uniseta
Rhizaxinella uniseta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Rhizaxinella en tot die familie Suberitidae. Die wetenskaplike naam van die spesie is die eerste keer geldig gepubliseer in 1904 deur Topsent.
Euryops prostratus
Euryops prostratus is 'n struik wat tot die Asteraceae  familie hoort. Die spesie is endemies aan Ethiopië.
Haemanthus deformis
Haemanthus deformis is 'n meerjarige blomplant en geofiet wat tot die genus Haemanthus behoort. Die spesies is endemies aan die Oos-Kaap en KwaZulu-Natal en kom van Umtata tot by Durban voor. Die plant groei net in die woude naby die kus en word bedreig deur die tradisionele medisyne bedryf.
Java, Virginië
Java is 'n nie-geïnkorporeerde gemeenskap in Pittsilvanië County, in die Amerikaanse deelstaat Virginië. Soos baie sulke gemeenskappe, het Java geen fokuspunt verder as 'n Amerikaanse poskantoor nie, saam met die plaaslike vrywilligers se brandweergebou. Die gemeenskap strek ongeveer 'n kilometer oos tot in Halifax County.
Java bevat geen vervaardigingsbedrywighede buiten een kommersiële saagfabriek nie, wat - soos plaaslike tabakplase - 'n belangrike werkgewer in die omgewing is. Die fabriek en ander word toenemend voorsien deur houtkapbedrywighede wat moontlik meer bewerkbare grond deur hul ontbossingspraktyke skep. 'n Nadeel van hierdie skoonmaak is 'n verlies aan natuurlike habitat vir die inheemse wild, insluitend bokkies en bere.
Rhopaloeides
Rhopaloeides is 'n genus van sponsdiere uit die klas van die Demospongiae (gewone sponse).
Combretum
Combretum (boswilge) is 'n genus van plante in die Combretaceae familie. Daar is 280 spesies in die genus.
Joan Hackett
Joan Hackett (1 Maart 1934 – 8 Oktober 1983) was 'n Amerikaanse aktrise. Sy was bekend vir haar rolle in die rolprente Will Penny (1967), Support Your Local Sheriff! (1969), The Last of Sheila (1973), en Only When I Laugh (1981).
Paul Hogan
Paul Hogan (gebore 8 Oktober 1939) is 'n Australiese akteur, skrywer, en vervaardiger. Hy is bekend vir sy rolle in die rolprente Crocodile Dundee (1986), Crocodile Dundee II (1988), Crocodile Dundee in Los Angeles (2001), en Strange Bedfellows (2004).
Uvaria gracilipes
Die kleinblaartrospeer (Uvaria gracilipes) is 'n struik of 'n boom wat aan die familie Capparaceae behoort. Die plant is inheems aan Mosambiek, Suid-Afrika en Zimbabwe. In Suid-Afrika kom die spesie in Limpopo voor.
Alex se Loop
Alex se Loop is 'n sytak van die Kalkspruit in Mpumalanga in Suid-Afrika.
Jim Holt (akteur)
Jim Holt (gebore 15 Januarie 1956) is 'n Australiese akteur. Hy is bekend vir sy rolle in die rolprente Twelfth Night (1987), The Time Guardian (1987), Crocodile Dundee II (1988), en The Monkey's Mask (2000).
Euryops marlothii
Euryops marlothii is 'n struik wat tot die Asteraceae  familie hoort. Die spesie is endemies aan die Noord-Kaap en kom in die Roggeveldberge en die Hantamberg voor. Dit het 'n voorkomsgebied van kleiner as 500 km² en daar is ses subpopulasies. Die struik groei op hellings waar dit nie sommer deur landbou aktiwiteite bedreig kan word nie.
Sara Haden
Sara Haden (17 November 1899 – 15 September 1981) was 'n Amerikaanse aktrise. Sy was bekend vir haar rolle in die rolprente Mad Love (1935), The Shop Around the Corner (1940), She-Wolf of London (1946), en The Bishop's Wife (1947).
Tanaboon Kesarat
Tanaboon Kesarat (Thai: ธนบูรณ์ เกษารัตน์; gebore op 21 September 1993), slegs bekend as Tum (Thai: ตั้ม), is 'n professionele Thaise sokkerspeler wat as middeveldverdediger vir die Thai League 1-klub Port en die Thailand-nasionale span speel.
Echinoclathria vasa
Echinoclathria vasa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Echinoclathria en tot die familie Microcionidae. Die wetenskaplike naam van die spesie is die eerste keer geldig gepubliseer in 2006 deur Lehnert, Stone & Heimler.
Java, Alabama
Geskiedenis
'n Poskantoor was in werking van 1900 tot 1907 met die naam Java.
Echinoclathria translata
Echinoclathria translata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Echinoclathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1978 deur Pulitzer-Finali.
Itjtawy
Itjtawy (uitspraak: i-sj-ta-whie), is die steeds onontdekte koninklike stad wat deur die stigter van die 12de Dinastie van Antieke Egipte, farao Amenemhat I (1991-1962 v.C.), gestig is in die 20ste jaar van sy bewind. Die volle Egiptiese naam is Amenemhat-itj-tawy — "Amenemhat, Veroweraar van die Twee Lande".
Die stad was in die Faijoem-streek geleë en sy begraafplase was by Lisjt, el-Lahoen en Dahsjoer. Die ligging is dalk gekies vanweë die nabyheid aan die bron van die Asiatiese invalle in Egipte om so verdere aanvalle te verhoed.
Cape Cod
Cape Cod is 'n skiereiland aan die kus van Massachusetts. Eintlik is dit nou 'n eiland omdat 'n kanaal dit van die vasteland skei. Daar is twee brûe vir padvervoer en een brug vir spoorvervoer oor die kanaal.
Cape Cod beteken Kabeljou Kaap. Die skiereiland het hierdie naam in die vroeë 17de eeu van die Europeërs gekry, toe daar nog geen kolonisasie was nie. Benewens Newfoundland was daar reeds ryk visvangplekke vir kabeljou in die omgewing van Cape Cod. Elke jaar het groot vissersvlote uit Europa gekom om hier vis te vang. Later het sommige vissermanne die hele jaar gebly en hulle op Cape Cod gevestig. Daar is nog kommersiële visvang, maar dit sukkel omdat daar min kabeljou oor is weens oorbevissing. Mariene bioloë vrees selfs dat die kabeljou nie meer hier kan herstel nie.
Toerisme is die hoofbron van inkomste, deels vanweë die uitgebreide sandstrande wat baie vakansiegangers van die naburige New York en Boston in die somer lok.
Bekende produkte van Cape Cod is bosbessies, oesters en kreef.
Giuseppe Garibaldi
Giuseppe Garibaldi (Nizza, 4 Julie 1807 – Caprera, 2 Junie 1882) was ’n Italiaanse generaal, politikus en nasionalis wat ’n belangrike rol gespeel het in die geskiedenis van Italië. Saam met Camillo Benso di Cavour, Victor Emanuel II van Italië en Giuseppe Mazzini word hy beskou as een van die Italiaanse “vaders van die vaderland”.
Garibaldi het ’n sentrale rol gespeel tydens die Italiaanse eenwording, die Risorgimento waarin hy persoonlik geveg en leiding gee in militêre veldtogte wat uiteindelik tot ’n verenigde Italië gelei het. Hy was generaal tydens die tydelike regering in Milaan in die Revolusiejaar 1848, generaal wat die Romeinse Republiek teen Franse leërs beskerm het (1849) en vanaf 1860 het Garibaldi met sy 1 089 Rooihemde, tussen 11 en 70 jaar oud, geveg vir vryheid van Italië.
In sy tyd is hy ook ‘Held van Twee Wêrelde’ genoem as gevolg van sy militêre veldtogte in Suid-Amerika en Europa, ’n reputasie wat hy nie net in Italië gehad het nie, maar ook as gevolg van die opkoms van die internasionale media. Hy is bewonder deur sommige van die belangrikste intellektuele van sy tyd, soos Victor Hugo, Alexandre Dumas en George Sand.
Jeug
Garibaldi is in 1807 in Nice (Nizza) gebore as die seun van Giovanni Domenico Garibaldi en Maria Rosa Nicoletta Raimondo. Hy het van ’n familie gekom wat hulle as handelaars bekwaam het. In 1827 het hy Nice aan boord van die skip Cortese verlaat met die Swartsee as bestemming, maar die skip is erg deur Griekse seerowers geplunder. Die reis is voortgesit en Garibaldi het siek geword. Hy het die skip in Konstantinopel verlaat en tot aan die einde van 1832 daar gebly. Hy het hom by die Italiaanse gemeenskap in die stad aangesluit en het ’n bestaan gemaak deur Italiaans, Frans en Wiskunde te onderrig. In 1833 het hy na Taganrog in Rusland gereis.
Jong Italië
Nice was sedert 1792 deur die Eerste Franse Republiek beheer en is in 1815 aan die koninkryk van Sardinië teruggegee. As ’n amptenaar van die vloot Piëmont het Garibaldi hom in 1833 by die Giovane Italia, ’n nasionalistiese politieke beweging wat deur Giuseppe Mazzini gestig is, aangesluit. Hierdie beweging het gestreef na ’n verenigde Italiaanse republiek, demokrasie en wou die land van oorheersende vreemde heersers, soos Oostenryk, bevry. Op 11 Februarie 1834 het hierdie groep onder leiding van Mazzini in Genua in opstand gekom. Garibaldi het gedros om hom hierby aan te sluit. Die opstand het misluk en Garibaldi is ter dood veroordeel.
Suid-Amerikaanse periode
Nadat hy ter dood veroordeel is, het hy via Tunisië tot in Suid-Amerika gevlug, waar hy aktief was in die Ragamuffin-oorlog in Brasilië en as Uruguaanse generaal en admiraal in die Uruguaanse Burgeroorlog. In Brasilië ontmoet hy Anna Maria Ribeiro da Silva (Anita), wat sy geliefde geword het; hulle het vier kinders saam gehad, mekaar se lewens gedeel tot haar dood in 1848 en ook saam aan gevegte deelgeneem. In 1842 is hulle getroud (ten tyde van hul ontmoeting was Anita steeds met ’n ander man getroud as gevolg van ’n gedwonge kinderhuwelik).
Terug na Italië
Ná die revolusiejaar 1848, wat ook nie die Italiaanse skiereiland onaangeraak het nie, het Garibaldi na sy vaderland teruggekeer om die stryd teen Oostenryk te lei. Ongelukkig het Piëmont vrede gesluit, terwyl Garibaldi begin het met guerrilla-oorlog in die Lago Maggiore gebied wat ’n meer in die grensgebied van Italië en Switserland is. Garibaldi het die vrede geïgnoreer en die oorlog op sy eie voortgesit. Sy leër word ontbind en hy het weer gevlug. Vir die tweede keer was hy persona non grata in Piëmont.
In 1849 het Garibaldi betrokke geraak in die Romeinse Republiek in Rome, ’n nuwe, revolusionêre staat wat gestaan het vir godsdienstige vryheid, die skeiding van kerk en staat en die afskaffing van die doodstraf. Franse troepe gelei deur die latere keiser Napoleon III het die opstand onderdruk en die sekulêre gesag van Pous Pius IX oor die kerklike staat herstel. Die berigte oor sy toevlug met sy manskappe na die neutrale San Marino in die buitelandse pers het hom 'n internasionale held gemaak. Anita het tydens die vlug aan malaria gesterf, terwyl albei deur Oostenrykse troepe agtervolg is.
Piëmont het nie Garibaldi na sy revolusionêre avonture toegelaat nie en hy moes in ballingskap gaan. Hy het via Tangier na die Verenigde State en daarna Peru gegaan en vir ’n rukkie as handelaar gewerk. Nadat hy deur premier Cavour van Piedmont begenadig is, het hy hom in 1854 op Caprera naby Sardinië gevestig, waar hy grond kon koop.
Vanaf 1860 het Garibaldi geveg vir die vryheid van Italië met 1089 Rooi hemde, tussen 11 en 70 jaar oud. Deur die verowering van Sisilië, Kalabrië en uiteindelik Napels het hy die koninkryk van die twee Sisiliës tot ’n val. Garibaldi oorhandig die mag aan Vittorio Emanuele, wat die eerste koning van Italië geword het. Die Kerklike Staat het baie grond verloor, sodat dit nie meer die Italiaanse skiereiland in twee verdeel het nie. Lombardië-Venesië is in 1866 verower. Na ’n onsuksesvolle poging wat in 1867 in die Slag van Mentana geëindig het, moes die inname van Rome tot 1870 wag. Die Franse-Duitse oorlog het die Franse troepe wegeroep, waarna die Switserse Wagte en die sogenaamde Zuavi Pontifici (Pouslike infantrie-eenhede) met 13 157 mans nie meer weerstand kon bied bied teen 50 000 Italianers nie.
Rome word hoofstad van Italië en die pouse het hul sekulêre mag verloor. ’n Konflik het ontstaan tussen die pouse en konings, wat eers geëindig het met die bekragtiging van die Lateran-verdrag tussen die Heilige Stoel en die Italiaanse regering onder die fascistiese diktator Benito Mussolini in 1929.
Latere jare
Giuseppe Garibaldi het ’n parlementslid geword en is in 1882 in Caprera dood, een maand voor sy 75ste verjaardag.
Nalatenskap
Ter herinnering aan Giuseppe Garibaldi is ’n groot aantal paaie en pleine na hom vernoem. Daar is talle gedenktekens is vir hom opgerig, veral in Italië.
Gereformeerde kerk Koppies
Die Gereformeerde kerk Koppies was ’n kortstondige gemeente van die GKSA met sy middelpunt op die Noord-Vrystaatse dorp Koppies.
duimnael|regs|160px|Ds. Adriaan van der Walt, leraar van 1965 tot 1967.
Die gemeente is in 1965 afgestig, blykbaar van die Gereformeerde kerk Parys, maar het net vyf jaar later (1970) ontbind, waarna die lidmate weer by Parys ingeskakel het, want dié gemeente sluit, naas Parys, ook Vredefort en Koppies in. Koppies het net twee predikante gehad, albei in kombinasie met Heilbron, wat in 1964 van Frankfort afgestig het, en vandag (2018) nog bestaan.
Hoek se Bergpas
Hoek se Bergpas is in die Sederberge.
Hierdie kort steil pas is in die Biedouwvallei op die P2262-grondpad tussen Clanwilliam en Wupperthal by 32° 7′ suid en 19° 11′ oos. Dit is net suidsuidwes van die Engelsman se graf (Clanwilliam) by 32° 3′ 56″ suid en 19° 7′ 38″ oos op die R364-streeksroete. Hierdie pas bereik ‘n hoogte van 722 m bo seespieël en ‘n maksimum helling van 1:7.
Op vroeëre kaarte word hierdie pas die Uitkykpas genoem. Om verwarring met twee ander passe met dieselfde naam te voorkom, is hierdie pas se naam gewysig.
Albion Creek
Die Albion Creek is 'n klein takrivier van die Noordkaaprivier in die suide van Mpumalangaprovinsie, Suid-Afrika.
Loretta King Hadler
Loretta King Hadler (20 Augustus 1917 – 10 September 2007) was 'n Amerikaanse aktrise. Sy was bekend vir haar rolle in die rolprente Bride of the Monster (1955), Tough (1974), Deliver Us from Evil (1975), en The Haunted World of Edward D. Wood Jr. (1995).
Peter Newmark
Peter Newmark (12 April 1916 - 9 Julie 2011) was 'n Engelse professor in vertaling aan die Universiteit van Surrey.
Biografie
Newmark is op 12 April 1916, in Brno, in die destydse Oostenryks-Hongaarse Ryk, nou die Tsjeggiese Republiek, gebore. Hy was een van die hooffigure in die stigting van vertaalstudies in die Engelssprekende wêreld in die twintigste eeu. Hy was ook baie invloedryk in die Spaanssprekende wêreld.
Sy reeks toeganklike en soms polemiese werke: A Textbook of Translation (1988), Paragraphs on Translation (1989), About Translation (1991), en More Paragraphs on Translation (1998) word wyd gelees.
Hy word geassosieer met die stigting en ontwikkeling van die Sentrum vir Vertaalstudies in Surrey. Hy was voorsitter van die redaksie van The Journal of Specialised Translation. Hy het ook 'Translation Now' halfmaandeliks vir The Linguist geskryf en was 'n redaksielid van die Institute of Linguists.
Newmark is op 9 Julie 2011 oorlede.
Takaya Honda
Takaya Honda (gebore 6 September 1987) is 'n Australiese akteur, regisseur, en skrywer. Hy is bekend vir sy rolle in die televisiereekse Neighbours (1985), Play School (1997), A Gurls Wurld (2010), en The Family Law (2016).
Uitkykpas, Mpumalanga
Die Uitkykpas in die Krokodilberge is 15km suid van Nelspruit. Dit lei na denne- en bloekomplantasies.
Haemanthus graniticus
Haemanthus graniticus is 'n meerjarige blomplant en geofiet wat tot die genus Haemanthus behoort en is deel van die renosterveld. Die spesies is endemies aan die Noord-Kaap. Daar is drie subpopulasies in 'n voorkomsgebied van 2500 km², dit kom van die Springbok tot by die Kamiesberg voor. Die plant word bedreig deur sy habitat wat omgeploeg word vir landbou doeleindes en die onwettige versameling van die plante deur tuinboukundiges.
Slochteren
Op 1 Januarie 2018 is Slochteren opgegaan in die nuwe munisipaliteit Midden-Groningen.
Levotiroksien
Levotiroksien, ook bekend as L-tiroksien, is 'n vervaardigde vorm van die skildklierhormoon tiroksien (T4). Dit word gebruik om skildklierhormoontekorte te behandel, insluitend die ernstige vorm bekend as Miksedema-koma. Dit kan ook gebruik word vir die behandeling en voorkoming van sekere soorte skildkliergewasse. Dit word nie aangedui vir gewigsverlies nie. Levotiroksien word oraal toegedien of deur binneaarse inspuiting gegee. Die maksimumeffek van 'n spesifieke dosis kan tot ses weke neem om voor te kom.
Amina Desai
Amina Desai (1920 – 10 Junie 2009) was Suid-Afrika se langsdienende vroulike Indiese politieke gevangene.
In 1996, op die ouderdom van 76, was sy 'n getuie vir die Waarheid-en-versoeningskommissie (WVK).
Levotiroksien
Mediese gebruik
Dit kan ook gebruik word om struma ('n vergrote skildklier) te behandel deur die skildklierstimulerende hormoon (TSH), wat 'n vergrote skildklier kan veroorsaak, te verlaag. Levotiroksien word ook gebruik as intervensieterapie by mense met skildkliersiekte of skildklierkanker om TSH-afskeiding te onderdruk.
Bejaardes
Vir ouer mense (ouer as 50 jaar) en mense met 'n bekende of vermoede iskemiese hartsiekte, moet levotiroksienbehandeling nie met die volle vervangingsdosis begin word nie. Aangesien skildklierhormoon die suurstofbehoefte van die hart verhoog deur hartklop en sametrekbaarheid te verhoog, kan deur met te hoë dosisse te begin 'n akute koronêre sindroom of 'n abnormale hartritme veroorsaak.
Amina Desai
Lewensgeskiedenis
Timol is deur die veiligheidspolisie by 'n padblokkade in hegtenis geneem. Gemeenskap-literatuur is ook deur die polisie in die motor gevind, wat hulle gehelp het om Desai te spoor.
Levotiroksien
Swangerskap en borsvoeding
Aangesien geen verhoogde risiko vir aangebore afwykings aangetoon is by swanger vroue wat levotiroksien gebruik nie, moet die behandeling voortgesit word tydens swangerskap. Verder moet terapie onmiddellik toegedien word aan vroue wat tydens swangerskap met hipotireose gediagnoseer is, aangesien hipotireose gepaard gaan met 'n hoër persentasie komplikasies, soos spontane aborsie, preëklampsie en voortydige geboorte.
Amina Desai
Lewensgeskiedenis
Na Timol se inhegtenisneming, op 23 Oktober 1971 om drieuur in die vroeë ure van die oggend, het 'n klopjag deur die veiligheidspolisie by Desai se huis plaasgevind. Daarna is Desai na John Vorster-plein se tronk in Johannesburg geneem, waar die polisie haar ondervra het.
Levotiroksien
Swangerskap en borsvoeding
Skildklierhormoonvereistes verhoog gedurende die hele swangerskap. As sodanig word swanger vroue aanbeveel om hul dosis levotiroksien te vermeerder elke week na nege eerder as sewe, sodra hul swangerskap bevestig is. Skildklierfunksietoetse moet vyf weke nadat die dosis verhoog is, gedoen word.
Amina Desai
Lewensgeskiedenis
Een middag het Desai die beweging van meubels in die boonste kamer gehoor, wat deur 'n geskreeu gevolg is. In 1996 verklaar Desai by die Waarheid-en-versoeningskommissie (WVK) dat dit die mees vreesaanjaende oomblik van haar lewe was. Dit blyk dat Timol van 'n venster op die tiende verdieping van John Vorster-plein geval het. Die polisie beweer dat Timol tot sy eie dood gespring het.
Vir 'n paar maande na Timol se dood is Desai in eensame opsluiting aangehou en volgens die Wet op Terrorisme is sy in 1972 tot vyf jaar gevonnis omdat sy die doelwitte van die African National Congress (ANC) en die Suid-Afrikaanse Kommunistiese Party (SAKP) bevorder het.
Levotiroksien
Swangerskap en borsvoeding
Alhoewel 'n minimale hoeveelheid skildklierhormone in borsmelk voorkom, beïnvloed die hoeveelheid nie die plasmaskildkliervlakke van babas nie. [15] Verder is gevind dat levotiroksien geen effekte aan baba of moeder tydens borsvoeding veroorsaak nie. Aangesien voldoende konsentrasies skildklierhormoon nodig is om normale laktasie te handhaaf, moet toepaslike dosisse levotiroksien tydens borsvoeding toegedien word.
Amina Desai
Lewensgeskiedenis
Op die eerste dag van haar verhoor, het Desai vir haar prokureur voorgestel dat hy Timol moet kontak om lig op die literatuur, wat in haar motor gevind is, te werp. Dit was die eerste keer dat sy van die dood van Timol verneem het.
Na haar vyf jaar tronkstraf in die Barberton- en Kroonstadtronke, was Desai in 1978 uiteindelik vrygelaat, maar toe is sy ingeperk en onder huisarres vir 'n verdere vyf jaar geplaas.
Levotiroksien
Kinders
Levotiroksien is veilig en effektief vir kinders met hipotireose. Die doel van behandeling vir kinders met hipotireose is om normale intellektuele en fisiese ontwikkeling te bereik en te handhaaf.
Amina Desai
Lewensgeskiedenis
In 2004 verhuis Desai na Dublin, Ierland om by haar familie te woon.
Elise Bauman
Elise Bauman (gebore 23 Oktober 1990) is 'n Kanadese aktrise, regisseuse, en skryfster. Sy is bekend vir haar rolle in die rolprent Almost Adults (2016) en in die televisiereekse Carmilla (2014) en Young Badlands (2014).
Amina Desai
Lewensgeskiedenis
Desai is op 10 Junie 2009 in die ouderdom van 89 oorlede.
Levotiroksien
Newe-effekte
Ongunstige newe-effekte word gewoonlik veroorsaak deur verkeerde dosering. Langtermyn-onderdrukking van TSH-waardes onder normale waardes veroorsaak dikwels kardiale newe-effekte en dra by tot afname in beenmineraaldigtheid (lae TSH-vlakke dra ook by tot osteoporose).
Akute massiewe oordosis kan lewensgevaarlik wees. Behandeling moet simptomaties en ondersteunend wees. Massiewe oordosis kan geassosieer word met verhoogde simpatiese aktiwiteit, dus kan dit met beta-blokkeerders nodig wees. Die gevolge van oordosering kom eers 6 uur tot 11 dae na inname voor.
Geskiedenis
Tiroksien is in 1914 die eerste keer in suiwer vorm geïsoleer, by die Mayo-kliniek deur Edward Calvin Kendall uit uittreksels van varkskildkliere. Die hormoon is in 1927 deur die Britse chemici Charles Robert Harington en George Barger gesintetiseer.
Litosfeer
thumb|260px|Die lae van die Aarde en sy atmosfeer. thumb|260px|Die tektoniese plate van die Aarde se litosfeer.
'n Litosfeer (van die Griekse λίθος líthos, "klip", en σφαίρα sphaíra, "sfeer") is die rigiede, buitenste laag van 'n aardplaneet of natuurlike satelliet. Op Aarde bestaan dit uit die kors en die deel van die bomantel wat elasties optree op tydskale van tot duisende jare of meer. Die kors en bomantel word onderskei op grond van chemie en mineralogie.
Die Aarde se litosfeer
Die Aarde se litosfeer, wat uit die harde en rigiede buitenste laag van die Aarde bestaan, sluit die kors en die heel boonste deel van die mantel in. Daaronder lê die astenosfeer, die swakker, warmer en dieper deel van die bomantel. Die grens tussen die litosfeer en astenosfeer word bepaal deur die verskil in reaksie op stres: die litosfeer bly rigied vir baie lang geologiese tydperke waarin dit elasties en op 'n bros manier vervorm, terwyl die astenosfeer vloeitraag vervorm en stres hanteer deur plastiese vervorming.
Die grens word meestal gedefinieer deur die temperatuur, waarby die oorgang tussen die twee lae as 'n isoterm beskou kan word. Die dikte van die litosfeer word dus gereken word as die diepte tot die isoterm wat verbind word met die oorgang tussen bros en vloeitrae gedrag.
13de Dinastie van Egipte
Die 13de Dinastie van Antieke Egipte (ook Dinastie XIII geskryf) het 154 jaar geduur, van omstreeks 1803 tot 1649 v.C.. Dit word meestal saam met die 11de, 12de en 14de Dinastie beskou as die tyd van die Middelryk. Soms word van die 13de tot die 17de Dinastie beskou as die Tweede Oorgangstydperk.
Heersers
In latere dokumente word die era gewoonlik beskryf as ’n tydperk van wanorde. Dit kon egter vreedsamer gewees het as wat vroeër gedink is omdat die sentrale regering regdeur die dinastie in Itjtawy gebly het en die land relatief stabiel was. Ongelukkig is die ware chronologie van die heersers moeilik om te bepaal, want min monumente dateer uit dié periode. Baie van die konings se name is net bekend uit fragmente van inskripsies. Die bekendstes was:
! scope=col width="33%" | Farao ! scope=col width="33%" | Graf ! scope=col width="33%" | Notas
Bewyse van die heersers ná hierdie konings is net in Bo-Egipte gevind. Dit kan dui op die skuif van die hoofstad van Itjtawy na Thebe. Daphna Ben Tor glo dit is veroorsaak deur ’n inval uit die Oos-Delta en die Memhis-streek deur Kanaänitiese heersers. Sommige skrywers beskou dit as die einde van die Middelryk en die begin van die Tweede Oorgangstydperk.
Uitkykpas, Wes-Kaap
Die Uitkykpas is in die Sederberge.
Dit is in die suidelike Sederberge by 32° 24′ 13″ suid en 19° 5′ 32″ oos op die P1487-pad en in die omgewing van die Algeria-bosboustasie. Die pas is 4.7km lank en is in 2019 geteer. Soms word ook na hierdie pas as die Sederbergpas verwys.
Afrikaanse Taalmonument (Welkom)
Die Afrikaanse Taalmonument in Welkom is ’n monument wat aan die Afrikaanse taal gewy is, en is die eerste Afrikaanse Taalmonument in Suid-Afrika. Dit is ontwerp deur Gerhard Olivier en Leon Roodt het die argiteksplanne opgetrek.
Geskiedenis
Die Federasie van Afrikaanse Kultuurvereniginge het in 1959, tydens die organisasie se dertigjarige bestaan taalfeeste regoor Suid-Afrika beplan. Die tema “Wonder van Afrikaans” is gekies en die idee was dat almal wat Afrikaans praat of verstaan aan die feeste, wat in die groot sentra van die land sou plaasvind, deelneem. Die gedagte aan ’n taalmonument in Welkom het ontstaan na ’n vergadering van skoolhoofde van die stad waartydens die rol van skole in die feesvieringe bespreek is. ’n Komitee van 25 lede onder leiding van J. van Zyl Alberts het inisiatief vir die oprigting van die monument, wat aanvanklik net ’n klipstapeling sou wees, geneem.
Die terrein vir die monument is deur die dorpsbestuur geskenk en is aan die westekant van Van Riebeeckpark (wat so genoem is na die Van Riebeeckfees van 1952). Die monument is ontwerp deur Gerhard Olivier en die bouplanne is deur die argitek Leon Roodt geteken. Laurika Postma was die beeldhouer van die bronskopstuk met die fakkel. Die boukoste was R6000.
Sugar Lyn Beard
Sugar Lyn Beard (gebore 27 Augustus 1981) is 'n Kanadese aktrise en vervaardiger. Sy is bekend vir haar rolle in die rolprente 50/50 (2011), Aloha (2015), Mike and Dave Need Wedding Dates (2016), en Sausage Party (2016).
Womenirivier
Die Womenirivier is 'n rivier wat in die noordweste van KwaZulu-Natal, Suid-Afrika vloei. Die spruit ledig in die Buffelsrivier wat later by die Tugela aansluit.
Afrikaanse Taalmonument (Welkom)
Geskiedenis
Die bronskopstuk met die fakkel is deur vandale verwyder.
Troy Honeysett
Troy Honeysett is 'n Australiese akteur. Hy is bekend vir sy rolle in die rolprente \N en The Combination 2.
Afrikaanse Taalmonument (Welkom)
Ontwerp
Die gedenkteken is 3,7 meter hoog en in die vorm van ’n prisma wat in sy geheel saamgestel is uit gelyksydige driehoeke. Die voetstuk is ’n driehoek wat gebou is uit ysterklip uit die omgewing. Die prisma met ’n trapvormige voetstukgedeelte van glad afgewerkte, ongepolyste, rooibruin Parysgraniet staan op die voetstuk en die hooffasette van gegote brons is op die prisma gemonteer.
Simboliek
Die voetstuk van ysterklip versinnebeeld die geloof waaruit gespruit het die arbeid en uiteindelike triomf van die kampvegters vir Afrikaans. In die ligbreking van die prisma tree verskeie ligpunte van die stryd om erkenning van die taal na vore. Op die trapvormige voetstukgedeelte word die trapsgewyse ontwikkelingsgang wat tot die “Wonder van Afrikaans” gevoer het, aan elk van die drie kante van die gedenkteken in drie groepe uitgebeeld.
Ornithopoda
Ornithopoda, of die ornitopodes, is ’n suborde of klade van die dinosourus-orde Ornithischia wat ontstaan het as klein, tweepotige grasvreters en in grootte en getalle toegeneem het totdat hulle een van die suksesvolste plantvreters in die Kryt-periode was en die Noord-Amerikaanse landskap oorheers het.
Die ornitopodes se grootste evolusie-voorsprong was die progressiewe ontwikkeling van kou-organe, wat die beste was wat nog deur ’n reptiel ontwikkel is en goed vergelyk het met dié van moderne beeste. Hulle het hul hoogtepunt bereik in die dae van die eendbek-Hadrosaurus voordat hulle in die Kryt-Paleogeen-uitwissing saam met ander nie-vlieënde dinosourusse uitgesterf het. Hulle het op al sewe kontinente voorgekom, hoewel hulle skaars was in die Suidelike Halfrond.
Beskrywing
Ornithopoda beteken "voëlpote" en verwys na die kenmerkende poot met drie tone, hoewel baie vroeë vorms vier tone gehad het. Hulle het geen pantsers gehad nie en het horingagtige bekke ontwikkel, asook ’n verlengde skaambeen wat eindelik verby die heupbene gestrek het. Sommige ornitopodes en serapodes het dun kraakbeenplate aan die buitekant van die ribbes gehad; die funksie daarvan is onbekend.
Die vroeë ornitopodes was net sowat ’n meter lank, maar waarskynlik baie vinnig. Hulle het ’n stywe stert gehad, nes die teropodes, om hulle te help balanseer omdat hulle op hul agterpote gehardloop het. Latere ornitopodes het aangepas om op vier pote te wei; hul ruggraat was gebuig en het later soos dié van moderne grasvreters soos die bison gelyk. Hulle het later meestal op vier pote geloop, maar steeds op twee pote gehardloop.
Echinoclathria waldoschmitti
Echinoclathria waldoschmitti is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Ornithopoda
Beskrywing
Later het die ornitopodes groter geword, maar hulle was nooit so groot soos die reusagtige souropodes met hul lang nekke en sterte wat hulle gedeeltelik verdring het nie. Die heel grootstes, soos Shantungosaurus van 23 ton, was so swaar soos ’n mediumgroot souropode, maar hulle het nooit langer as 15 meter geword nie.
Klassifikasie
Die volgende kladogram is na aanleiding van ’n ontleding deur Butler et al, 2011.
Olga Tokarczuk
Olga Tokarczuk is een van die meesgelese moderne skrywers van die Poolse literatuur beskou. Haar werk het aanklank gevind by sowel kritici asook die leserspubliek en is in die meeste wêreldtale vertaal. Haar romandebuut Podróż ludzi Księgi («Die Reis van die Boekmense»), wat in 1993 verskyn het, is deur die Vereniging van Poolse Uitgewerye as die beste prosadebuut van 1992/93 aangewys. In 2019 is die Nobelprys vir Letterkunde van 2018 aan haar toegeken.
Echinoclathria waldoschmitti
Die spons behoort tot die genus Echinoclathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1954 deur De Laubenfels.
Olga Tokarczuk
Politieke aktivisme
Naas haar skryfwerk het Olga Tokarczuk besluit dat haar rol ook in politieke aktivisme moet wees. Sy neem aktief aan die politieke diskoers in haar geboorteland deel en is 'n kampvegter vir die regte van vroue en seksuele minderhede.
Verfilmings
Olga Tokarczuk se roman Prowadź swój pług przez kości umarłych («Trek jou ploeg deur die gebeentes van die dooies»), wat in 2009 gepubliseer is, is deur die Poolse regisseur Agnieszka Holland onder die titel Pokot («Die spoor») verfilm. Die misdaadrolprent, wat oor omgewingsbewaring, dierebeskerming en feminisme handel en dit met 'n mistiese en geheimsinnige handeling verbind, is tydens die Berlynse filmfees Berlinale in Februarie 2017 vertoon en met die Alfred-Bauer-prys bekroon. Die film is daarnaas in dieselfde jaar genomineer vir die Academy Award (Oscar) vir die Beste Buitelandse Rolprent.
Echinodictyinae
Echinodictyinae is 'n subfamilie van sponsdiere uit die klas van die Demospongiae (gewone sponse).
Battery Creek
Battery Creek is 'n klein sytakkie van die Elandsrivier noord van Ngodwana in Mpumalangaprovinsie van Suid-Afrika.
Kamehameha I
Kamehameha I (Kalani Paiea Wohi o Kaleikini Kealiikui Kamehameha o Iolani i Kaiwikapu kaui Ka Liholiho Kūnuiākea; omstreeks 1758 - 8 of 14 Mei 1819), ook bekend as Kamehameha die Grote, was die stigter en eerste heerser van die Koninkryk Hawaii.
Vroeë jare
Kamehameha (by geboorte bekend as Paiea), is gebore vir Kekuʻiapoiwa II, die niggie van Alapainui, die troonrower van die eiland Hawaii wat die twee wettige erfgename van Keaweʻīkekahialiʻiokamoku tydens 'n burgeroorlog vermoor het. Sy vader word aangegee as Keōua Kalanikupuapa'ikalaninui, maar die Hawaise historikus Samuel Kamakau sê die Maui-monarg Kahekili II het Kamehameha by geboorte aangeneem, soos wat destyds die gebruik was. Kamakau glo dit is hoekom Kahekili II dikwels Kamehameha se vader genoem word.
Koning Kalakaua het geskryf dié gerugte is skandalig en die gevolg van jaloesie van later jare. Ongeag die gerugte, was Kamehameha 'n afstammeling van Keawe deur sy moeder, Kekuʻiapoiwa II; Keōua het hom as sy seun erken en hy word as sulks deur al die monarge en die meeste genealoë erken. Dit is onseker wanneer hy gebore is.
Bewind
Nadat Kamehameha aan die bewind gekom het, het hy die eilande van Hawaii verenig as die Koninkryk Hawaii. As heerser het hy stappe geneem om te verseker dat die eilande ná sy dood 'n verenigde ryk bly. Hy het belasting gebruik om handel met Europa en die VSA te bevorder. Hy het baie vroue en kinders gehad, maar het sowat die helfte van hulle oorleef.
2002 Britse Grand Prix
Die 2002 Formule Een Britse Grand Prix is op 7 Julie 2002 op die Silverstone-renbaan in Silverstone, Brittanje gehou. Dit was die tiende wedren van die kampioenskapseisoen en is deur Michael Schumacher in sy Ferrari gewen.
Verslag
Die wedren het in droë toestande begin. In die opwarmingsrondte kon Rubens Barrichello weens 'n steeks enjin nie wegkom nie en hy moes agter wegspring. Juan Pablo Montoya neem die voortou met Michael Schumacher en Kimi Räikkönen op sy hakke. Barrichello het vinnig daarin geslaag om homself tot die agtste plek op te werk. Na ongeveer 11 rondtes het dit begin reën en almal is die kuipe binne vir reënbande. McLaren het met David Coulthard gedobbel deur hom langer op die nat baan te laat, maar hoewel dit hom 'n ruk lank die voortou in die wedloop gegee het, was dit 'n groot fout omdat hy daarna meer tyd verloor het.
In die res van die wedren het McLaren bly foute maak: Coulthard het vir reënbande ingekom, waarna dit ophou reën het, hy is ingebring vir gladde bande, waarna dit minder as 'n rondte later weer begin reën het. Die verkeerde keuses is ook by Räikkönen gemaak. In die reën was die Bridgestone-bande beter as Michelin s'n en Schumacher en Barrichello het Montoya redelik maklik verbygesteek om 'n aansienlike voorsprong op te bou.
Omdat Montoya één kuipestop minder as Barrichello gemaak het, het die Colombiaan voor Barrichello teruggekom, maar hy het hom ná 'n paar rondtes ingehaal. Ralf Schumacher was steeds vierde danksy die foute by McLaren en albei Renaults se uitval. Michael Schumacher was danksy hierdie oorwinning amper verseker van die wêreldtitel.
Martin Meredith
Martin Meredith is 'n geskiedkundige, joernalis, en biograaf. Hy het verskeie boeke oor Afrika en die kontinent se moderne geskiedenis geskryf. Meredith het aanvanklik as buitelandse korrespondent in Afrika vir The Observer en die Sunday Times gewerk, en daarna as 'n navorsingsgenoot by St Antony's College, Oxford. Hy woon naby Oxford en is tans 'n onafhanklike kommentator en outeur.
Meredith se skryfwerk is al beskryf as gesaghebbend en goed gedokumenteerd, ten spyte van die pessimisme en neerslagtigheid wat dikwels uit sy werk skemer.
Sandspruit (Buffels)
Die Sandspruit is 'n spruit wat in die noordweste van KwaZulu-Natal, Suid-Afrika vloei. Die spruit ledig wes van die Bloedrivier in die Buffelsrivier wat later by die Tugela aansluit.